Diari Oficial de la Generalitat Valenciana


Sumari del DOGV 4270, del 13-06-2002 (2002/6197)

Informació pública del projecte de reparcel·lació que correspon a l'àmbit de la unitat d'execució número SR-5 de Massamagrell.
------------------------------------------------------------------------------------------------------------------------------

### Dades del document

Número de DOGV
:   4270

Data del DOGV
:   13-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6197


Organisme emissor
:   Inmobiliaria Mediterrània, Atica, SA, i Viviendas Jardin, SL, Sector Residencial 5 Magdalena, UTE

Tipus de document
:   Anunci

Informació pública del projecte de reparcel·lació que correspon a l'àmbit de la unitat d'execució número SR-5 de Massamagrell. [2002/Q6197]
  
Inmobiliaria Mediterrània, Àtica, SA, i Viviendas Jardín, SL, Sector Residencial 5 Magdalena, Unió Temporal d'Empreses, en virtut de les facultats que li confereix l'article 48.1.c de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública el projecte de reparcel·lació que correspon a l'àmbit de la unitat d'execució número SR-5 de Massamagrell, en aplicació del que s'establix en l'article 46.3 de la llei esmentada, pel termini de 20 dies hàbils comptadors des del sendemà de la publicació d'este anunci.
  
L'àmbit de la unitat reparcel·lable es correspon amb la unitat d'execució delimitada pel programa i que coincidix bàsicament, per un costat, amb els terrenys del sector de sòl urbanitzable denominat Sector Residencial 5 Magdalena i, per l'altre, els terrenys que pertanyen a la xarxa primària de dotacions públiques, adscrits a este sector. Ocupa una superfície total aproximada de conformitat amb l'alçament topogràfic realitzat de 89.980,63 m²s.
  
El sector esmentat limita al nord-est amb l'avinguda de Serra, al sud-est amb el camí de Museros i el convent de la Magdalena, al sud-oest amb el terme municipal de Museros i al nord-oest amb el traçat del futur ramal d'enllaç que correspon al projecte de la CV-32, i també amb la part de darrere del carrer dels Rosers i l'antic assagador de Moncada, i abraça una superfície total aproximada de 83.480,63 m²s (referits exclusivament al sector).
  
Els terrenys que corresponen als sistemes generals adscrits al sector limiten al nord-est amb l'avinguda de Serra, al nord-oest amb el camí de Museros, al sud-oest amb sòl no urbanitzable i al sud-est amb sòl urbanitzable (sector entre nuclis), abraça una superfície total de 6.500 m²s, d'acord amb el Pla General d'Ordenació Urbana.
  
El projecte de reparcel·lació es troba protocol·litzat a la Notaria de la senyora Gracia Lourdes Gregori Romero, amb domicili a Massamagrell, carrer de Sant Joan, número 6, 1, de la mateixa manera una còpia del projecte s'ha depositat a l'ajuntament de Massamagrell, identificada com a projecte de reparcel·lació de la unitat d'execució SR-5, la Magdalena, Massamagrell.
  
Es fa constar que durant el termini de 20 dies, comptadors des de la publicació d'este anunci en el Diari Oficial de la Generalitat Valenciana, qualsevol persona podrà comparéixer, en horari d'atenció al públic, a la Notaria de la senyora Gracia Lourdes Gregori Romero per a obtindre informació, mitjançant procediments legals, sobre els documents protocol·litzats.
  
De la mateixa manera es fa constar que es podran consultar a l'Ajuntament de Massamagrell, en horari d'atenció al públic, les actuacions derivades de la documentació depositada i presentar davant d'ell, per a incorporar-les-hi, al·legacions.
  
De conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, el present edicte val per als titulars no identificats, per a aquells el domicili fiscal dels quals és desconegut, per als titulars que no són a la base de dades de la relació emesa pels organismes oficials i per a aquells que intentada la notificació esta no ha sigut possible. Cosa que se'ls comunica mitjançant el present avís als efectes oportuns.